CELEX: 32011R1087
Language: hr
Date: 2011-10-27 00:00:00
Title: Provedbena uredba Komisije (EU) br. 1087/2011 od 27. listopada 2011. o izmjeni Uredbe (EU) br. 185/2010 o utvrđivanju detaljnih mjera za provedbu zajedničkih osnovnih standarda o zaštiti zračnog prometa u odnosu na sustave za otkrivanje eksploziva  Tekst značajan za EGP

07/Sv. 23
            
            
               HR
            
            
               Službeni list Europske unije
            
            
               110
            
         32011R1087
   
               L 281/12
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 1087/2011
   od 27. listopada 2011.
   o izmjeni Uredbe (EU) br. 185/2010 o utvrđivanju detaljnih mjera za provedbu zajedničkih osnovnih standarda o zaštiti zračnog prometa u odnosu na sustave za otkrivanje eksploziva
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (1), a posebno njezin članak 4. stavak 3.,
   budući da:
   
               (1)
            
            
               Uredbom Komisije (EU) br. 185/2010 od 4. ožujka 2010. o utvrđivanju detaljnih mjera za provedbu zajedničkih osnovnih standarda o zaštiti zračnog prometa (2) utvrđuju se odredbe o sustavima za detekciju eksploziva.
            
         
               (2)
            
            
               Metode i tehnologije za otkrivanje eksploziva se s vremenom razvijaju. U skladu s razvojem prijetnji civilnom zračnom prometu, razvojem tehnologije i operativnim iskustvima, kako na razini Unije tako i na globalnoj razini, Komisija mora revidirati tehnološke i operativne odredbe u vezi sa sustavima za otkrivanje eksploziva.
            
         
               (3)
            
            
               Uredbu Komisije (EU) br. 185/2010 treba stoga na odgovarajući način izmijeniti.
            
         
               (4)
            
            
               Mjere predviđene ovom Uredbom u skladu su s mišljenjem Odbora za sigurnost civilnog zračnog prometa, uspostavljenog člankom 19. stavkom 1. Uredbe (EZ) br. 300/2008,
            
         DONIJELA JE OVU UREDBU:
   Članak 1.
   Prilog Uredbi (EU) br. 185/2010 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. listopada 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 97, 9.4.2008., str. 72.
   
      (2)  SL L 55, 5.3.2010., str. 1.
   
      PRILOG
      U poglavlju 12. Priloga Uredbi (EU) br. 185/2010, točka 12.4.2 zamjenjuje se sljedećim:
      
         „12.4.2   Standardi za EDS
         
         
                     12.4.2.1
                  
                  
                     Postoje tri standarda za EDS. Detaljni zahtjevi u vezi s tim standardima utvrđeni su u posebnoj Odluci Komisije.
                  
               
                     12.4.2.2
                  
                  
                     Svi EDS-i moraju biti u skladu sa standardom 1.
                  
               
                     12.4.2.3
                  
                  
                     Standard 1 prestaje važiti 1. rujna 2012.
                  
               
                     12.4.2.4
                  
                  
                     Nadležno tijelo može dopustiti da se EDS-i koji su u skladu sa standardom 1 i koji su instalirani između 1. siječnja 2003. i 1. rujna 2006. nastave primjenjivati najkasnije do 1. siječnja 2014.
                  
               
                     12.4.2.5
                  
                  
                     Standard 2 se primjenjuje na sve EDS-e instalirane od 1. siječnja 2007., osim ako je ugovor o instaliranju EDS-a koji je u skladu sa standardom 1 sklopljen prije 19. listopada 2006.
                  
               
                     12.4.2.6
                  
                  
                     Svi EDS-i moraju najkasnije do 1. rujna 2012. biti u skladu sa standardom 2, osim u slučaju primjene točke 12.4.2.4.
                  
               
                     12.4.2.7
                  
                  
                     Standard 2 prestaje važiti 1. rujna 2020.
                  
               
                     12.4.2.8
                  
                  
                     Nadležno tijelo može dopustiti da se EDS-i koji su u skladu sa standardom 2 i koji su instalirani između 1. siječnja 2011. i 1. rujna 2014. nastave primjenjivati najkasnije do 1. rujna 2022.
                  
               
                     12.4.2.9
                  
                  
                     Nadležno tijelo obavješćuje Komisiju kada izda odobrenje kojim se dopušta nastavak upotrebe EDS-a koji je u skladu sa standardom 2, od 1. rujna 2020.
                  
               
                     12.4.2.10
                  
                  
                     Standard 3 se primjenjuje na sve EDS-e instalirane od 1. rujna 2014.
                  
               
                     12.4.2.11
                  
                  
                     Svi EDS-i moraju najkasnije do 1. rujna 2020. biti u skladu sa standardom 3, osim u slučaju primjene točke 12.4.2.8.”